kardosdrur/scandi-wiki huggingface dataset:
Niels Frommelt

Niels Anders Thürmer Frommelt (født Niels Anders Thürmer Larsen 16. april 1921, død 11. januar 2008) var en dansk modstandsmand, koncentrationslejrfange og leder i den halvprivate efterretningstjeneste Firmaet. 

Under Besættelsen var Frommelt allerede fra 1941 med i modstandsgruppen Studenternes Efterretningstjeneste, hvor han avancerede til leder og desuden drev et illegalt trykkeri på Hauser Plads i København. Den 26. september 1943 blev Niels Frommelt angivet, og ved en razzia, hvor det danske politi samarbejdede med Gestapo, blev han anholdt i Mikkel Bryggers Gade i det indre København. Frommelt blev sat i Horserødlejren og Frøslevlejren og i september 1944 deporteret til koncentrationslejren Neuengamme og siden Porta Westfalica-Barkhausen. I slutningen af marts 1945 blev han stærkt medtaget overført med De Hvide Busser til Sverige.

Efter krigen oprettede han Firmaet. Fra en nabolejlighed i Vester Søgade 78 i København var Frommelt med til at aflytte kommunisten Alfred Jensen og hans kone Ragnhild Andersens lejlighed i syv år i 1950'erne. 
Frommelt samarbejdede med amerikanerne under den kolde krig og var en central kontaktperson under opbygningen af "stay behind-grupper", som skulle træde i funktion i tilfælde af sovjetisk besættelse.

Henvisninger 
 

Medlemmer af Studenternes Efterretningstjeneste
Ofre for nazismen fra Danmark
Danskere i 1900-tallet
Den kolde krig
Antikommunister fra Danmark
Modstandsfolk fra Konservativ Ungdom
GLACE

GLACE (også kaldet Greenlandair Charter A/S)  var et grønlandsk charterselskab, datterselskab af Grønlandsfly i 1980'erne. Det foretog rekognoscering for Iscentralen i Narsarsuaq med Twin Otter-fly.

Tidligere flyselskaber fra Grønland
Tidligere flyselskaber i Danmark
Etableret i 1960
Air Alpha Greenland

Air Alpha Greenland var et datterselskab af Air Alpha, et flyselskab med base i Odense, Danmark. Air Alpha Greenland opererede flyvninger fra Ilulissat i Grønland. Datterselskabet blev grundlagt i 1994. Den 28. juli 2006, blev det solgt til Air Greenland.

Flåde 

 6 Bell 222 Helikoptere
 1 AS350B3 Helikopter

Referencer

Externe links 

Tidligere flyselskaber fra Grønland
Etableret i 1989
Ophørt i 2006
Tidligere flyselskaber i Danmark
Storadmiral

Storadmiral er en historisk officersgrad i en flåde. Rangen betragtes som den højeste rang i et lands flåde.

Den mest kendte brug af rangen var i Tyskland (: Großadmiral) hvor den tidligere var den højeste tjenestegrad. Rangen blev i Tyskland sidst benyttet i Kriegsmarinen. Den tilsvarede feltmarskal i Heer og Luftwaffe. Disse grader blev kun brugt i krigstid.

Storadmiraler

Kendte storadmiraler 

Frankrig, Marine Nationale (Amiral de la Flotte)
 François Darlan, 1940
 
Italien, Regia Marina (Grande Ammiraglio)
 Paolo Thaon di Revel, 1924

Japan, Kejserlige japanske flåde (Gensui)
 Saigō Tsugumichi, 1898
 Koga Mineichi, 1944 (postum)

Storbritannien, Royal Navy, (Admiral of the Fleet)
 Richard Howe, 1. Earl Howe, 1796
 John Fisher, 1905
 John Jellicoe, 1914
 David Beatty, 1919
 Dudley Pound
 Andrew Cunningham, 1943
 Louis Mountbatten, 1956

 Tyskland, Kejserlige Flåde, Kriegsmarine (Großadmiral)
 Alfred von Tirpitz, 1911
 Henning von Holtzendorff, 1918
 Erich Raeder, 1939
 Karl Dönitz, 1943

USA, United States Navy, (Fleet Admiral)
 William D. Leahy, 1944
 Ernest J. King, 1944
 Chester W. Nimitz, 1944
 William F. Halsey, 1945

Fiktive storadmiraler 
 Thrawn – Det Galaktiske Imperiums storadmiral i Timothy Zahns Star Wars-bogtrilogi

Militære titler
 

de:Großadmiral
Mordechai Seter

Mordechai Seter egentlig Mordecai Starominsky (født 26. februar 1916 i Norovossiysk, Rusland - død 8. august 1994 i Tel Aviv, Israel) var en russisk/israelsk komponist, lærer og pianist.

Seter emigrerede i 1926 med sin familie til Palæstina. Han studerede fra han var syv år klaver i Rusland, og fortsatte i Tel Aviv.

Han tog i 1937 til Paris, hvor han studerede komposition på École Normale de Musique hos Paul Dukas og senere Nadia Boulanger. 

Seter tog efter endte studier tilbage til Israel, og begyndte at komponere og forme sin egen personlige stil. 

Han har skrevet 1 symfoni, orkesterværker,balletmusik,strygerkvartetter, kormusik og solo stykker for forskellige instrumenter etc. 

Han underviste på Rubin Academy of Tel Aviv University (1951-1985).

Udvalgte værker 
 Symfoni "Jerusalem" (1967 rev.1979) - for blandet kor, messingblæsere og strygere
 Fortællingen om Judith (1962) – ballet
 Sabbat kantater (1940) – for solist, kor og strygeorkester
 Ricercar (1953-1956) – for strygeorkester

Kilde 
  Om Mordechai Seter på musicweb-international.com

Komponister fra Israel
Komponister fra Rusland
Klassiske komponister fra det 20. århundrede
Pianister fra Rusland
Lærere
Jøder fra Rusland
Jøder fra Israel
Kwara

Kwara er en delstat i den vestlige del af Nigeria, grænsnde til Benin mod vest. Den blev oprettet i 1967 men har derefter stykvis mistet dele til de tilgrænsende delstater.

Geografi 
Kwara grænser mod nord til delstaten Niger, hvor floden Niger danner en del af grænsen; mod syd grænser den til delstaten Osun, mod sydvest til delstaten Oyo, mod sydøst til delstaten Ekiti, mod vest til Benin og mod øst til delstaten Kogi.

Inddeling 
Kwara er inddelt i 16 Local Government Areas med navnene: Asa, Baruten, Edu, Ekiti, Ifelodun, Ilorin East, Ilorin South, Ilorin West, Irepodun, Isin, Kaiama, Moro, Offa, Oke-Oro, Oyun og Pategi.

Eksterne kilder og henvisninger 

 Om Kwara  på Store norske leksikon

Nigerias delstater
Yehezkel Braun

Yehezkel Braun (født 18. januar 1922 i Breslau, Tyskland - død 27. august 2014) var en tysk/israelsk komponist, professor og lærer. 

Braun voksede allerede som to årig op i Palestina, og var fra en tidlig alder eksponeret for den jødiske og den mediteranske folklore og musik.

Han var uddannet på Tel Aviv Musikkonservatorium.

Braun tog i 1937 til Frankrig, og studerede gregoriansk kormusik, og en del af hans musik byggede på greorianske og jødiske messer.

Han har komponeret orkesterværker, sange, kammermusik, teatermusik og musik til film etc.

Braun var professor på Tel Aviv University.

Kilde 
Yehezkel Brauns hjemmeside 

Komponister fra Israel
Komponister fra Tyskland
Klassiske komponister fra det 20. århundrede
Jøder fra Israel
Personer fra Breslau
Jøder fra Tyskland
Showgirl: The Homecoming Tour

Showgirl: The Homecoming Tour er en koncertturne af den australske sangerinde Kylie Minogue. Minogue var oprindeligt planlagt til at spille i Australien og Asien under Showgirl: The Greatest Hits Tour i 2005 men blev tvunget til at aflyse, da hun blev diagnosticeret med brystkræft. Minogue genoptog turneen den 11. november 2006 med en optræden i Sydney med en nyt sangeliste og nye kostumer. Danserutinen fra Showgirl: The Homecoming Tour blev omarbejdet til at rumme hendes medicinske tilstand og længere pauser blev indført mellem sektionerne så hun kunne bevare sine kræfter.

Sanger 
Akt 1: Homecoming
"Better the Devil You Know"
"In Your Eyes"
"White Diamond"
"On a Night Like This"

Akt 2: Everything Taboo
Medley: "Shocked"/"What Do I Have to Do?"/"Spinning Around"

Akt 3: Samsara
"Temple Prequel"
"Confide in Me"
"Cowboy Style"
"Finer Feelings"
"Too Far"

Akt 4: Athletica
"Butterfly" (Sandstorm Dub Interlude) (Dance Interlude)
"Red Blooded Woman"
"Slow"
"Kids"

Akt 5: Dreams
"Rainbow Prequel" (Video Interlude)
"Over the Rainbow"
"Come into My World"
"Chocolate"
"I Believe in You"
"Dreams"

Akt 6: Pop Paradiso
"Burning Up"
"The Loco-Motion"
"I Should Be So Lucky"
"Hand on Your Heart"

Akt 7: Dance of the Cybermen
"Space Prequel" (Instrumental Interlude)
"Can't Get You Out of My Head"
"Light Years"

Ekstranummer
"Especially for You"
"Love at First Sight"

Turnedatoer

Referencer

Eksterne henvisninger 
Kylie Minogues officielle hjemmeside
Showgirl – Homecoming Tour 

Kylie Minogue-koncertturneer
Hønsinge Lyng

Hønsinge Lyng er en lille kyst- og sommerhusby ved Sejerø Bugt på Nordvestsjælland med . Byen er beliggende i Vig Sogn 5 kilometer vest for Vig og 27 kilometer nordvest for Holbæk. Den ligger i Odsherred Kommune og tilhører Region Sjælland.

Hønsinge Lyng er etableret som et sommerhusområde, hvor antallet af fastboende for første gang nåede over 200 i 2012, hvorfor det nu defineres som et byområde.

Kilder 

Byer i Odsherred Kommune
Yderby Lyng

Yderby Lyng er en lille kyst- og sommerhusby på spidsen af Sjællands Odde i Nordvestsjælland med . Byen er beliggende i Odden Sogn tre kilometer vest for Havnebyen og 24 kilometer vest for Nykøbing Sjælland. Den ligger i Odsherred Kommune og tilhører Region Sjælland.

Yderby Lyng er etableret som et sommerhusområde, hvor antallet af fastboende for første gang nåede over 200 i 2012, hvorfor det nu defineres som et byområde.
Sommerhusbebyggelsen startede i begyndelsen af 1960'erne mod Sejerøbugten og afsluttedes med udstykningen af "Stenlejerne" mod nord. I dag er der mere end 1600 sommerhuse i området.
 
Der er med Mols-Linien forbindelse fra Odden Færgehavn til Aarhus og Ebeltoft.

Historie: Fra slutningen af 1800-tallet og frem til 1972 blev der udskibet store mængder af sten, der blev anvendt til udbygning af Kielerkanalen og til danske veje og jernbaner. I dag fremtræder det som et smukt sommerhusområde.

Yderst ligger Gniben med Søværnets Våbenkursus

Kilder 

Byer i Odsherred Kommune
Isidor Kalckar

Isidor (Isak) Kalckar (7. september 1850 i København – 4. april 1884 sammesteds) var en dansk landskabsmaler.

Han var søn af manufakturhandler Marcus (Mordechai) Nathan Kalckar (1811-1863) og Helene f. Hartvig (1822-?). Han kom først i handels­lære, men da han havde lyst til tegning, fik han lov til samtidig at besøge Det techniske Institut, hvorfra han i oktober 1872 fik adgang til Kunstakademiet, rykkede i 1875 op i modelskolens for­beredelsesklasse og forlod Akademiet i 1877. Han udstillede fra 1877 landskaber fra Sjælland og Fyn, hvoraf han solgte sit første billede Ved åen til Kunstforeningen i København, to andre i 1879 til Aalborg og Randers Kunstforeninger, rejste i samme år til England, hvor han bosatte sig i London og i det sydlige gjorde arkitektoniske og landskablige studier og udstillede 1880-81 derfra. For øvrigt ernærede han sig ved at tegne til engelske illustrerede blade. På grund af sygelighed vendte han i 1882 tilbage til hjemmet, og døde der ugift den 4. april 1884. Han var en usæd­vanlig smuk personlighed, og det synes, som om han kunne have haft en lovende fremtid for sig. Hans arbejder, som tilhører Københavnerskolen, hæver sig dog ikke over det gennemsnitlige.

Kalckar udstillede på Charlottenborg Forårsudstilling i alle årene 1877-81.

Han er begravet på Mosaisk Nordre Begravelsesplads.

Værker 
 Porten ved Rysensteen (1874, tegning i bly, Øregaard Museum)
 Ved åen (1877, tegning i sepia, forhen Kunstforeningen)
 Et kystparti (udstillet 1878) og Vinterlandskab (begge forhen Johan Hansens samling)
 Ruin (1879, tegning, Den Kongelige Kobberstiksamling)
 Opkørsel til en gammel gård (udstillet 1879, erhvervet af Aalborg Kunstforening)
 Ved et huggehus (udstillet 1879, erhvervet af Randers Kunstforening)
 Arkitektur- og landskabsstudier fra England; specielt Essex (udstillet 1880-81)
 Malersalen på det gamle Kongelige Teater (tegning, Teatermuseet i Hofteatret)

Kilder

Eksterne henvisninger 

Illustratorer fra Danmark
Personer fra København
Danskere i 1800-tallet
Jøder fra Danmark
Malere fra Danmark
Landskabsmalere
James Dean Bradfield

James Dean Bradfield (født 21. februar 1969 i Pontypool, Wales, Storbritannien) er en britisk musiker, der er ledende guitarist og forsanger i det walisiske alternative rock-band Manic Street Preachers.

24. juli 2006 udgav Bradfield sit første soloalbum, The Great Western.

Noter

Eksterne henvisninger 

Personer fra Wales
Guitarister fra Storbritannien
Singer-songwritere fra Storbritannien
Dundurs rullesten

Dundurs rullesten (i folkemunde også kaldet både Plisūnas rullesten og Plusuna rullesten) er Letlands 18. største rullesten. 
Stenen er speciel, fordi den er omgivet af vand og ligger ved den sydlige kyst i Plisonas sø(som har også har flere navne). Søen ligger i Ludzas amt (novads) i Istras sogn (pagasts). 
Stenen er på 35 kvadratmeter, er 4,4 meter høj (hvoraf 3 meter stikker op over vandet) og den har en omkreds på 16,5 meter. Stenen har siden 1977 været et natursmindesmærke.

Eksterne henvisninger 
 Kort om stenen på lettisk 
 Kort om stenen samt et mindre sagn tilknyttet stenen på lettisk 

Letlands natur
Sten
Brovst Kirke

Brovst Kirke ligger i Brovst Sogn i Jammerbugt Provsti.

Arkitekturen 
Kirken består af skib, kor med halvrund apsis, tårn mod vest og våbenhus mod nord. Selve kirken er opført sidst i 1100-tallet, men meget tyder på en eller flere store ombygninger i 1300-tallet. Kirkens murværk består af både rå kampsten, kvadersten og teglsten. Tårnet og måske våbenhuset er nok bygget til ved en af disse ombygninger. Tårnet havde oprindelig samme bredde som skibet og med fire rundbuede hvælvinger med en midtersøjle, der nu er tilmurede. De arkede buer og søjlen er dog tilbage. Tårnet er ombygget og gjort smallere i 1779. Kirken havde oprindelig to indgange: En for mænd i syd og en for kvinder i nord.

Den gamle klokke var fra den senere middelalder og var uden inskription, men blev omstøbt i 1939 med den nuværende inskription. Den nye klokke er lidt større og er opsat i 1963, skænket af Ingvar Jensen.

Historie 
Meget historie før 1579 kendes ikke, men i dette år fik Erik Lykke en kongelig bevilling til at bruge sten fra den øde kirke i Kettrup sogn. Kirken skulle nedbrydes, fordi sognet var lagt øde af en sandslugt. Om denne bevilling blev til noget, vides ikke men Erik Lykke og senere hans enke Margrethe Gjøe lod kirken forfalde trods det indkasserede kirketiende. De fik to kongelige breve om at holde kirken og aflægge regnskab om dette, tilsyneladende uden virkning. Dette betød, at der i år 1603 kom brev fra kongen om, at de andre kirker i Han Herred efter evne og formue skulle hjælpe med at genopføre den forfaldne kirke.

I år 1765 blev Frants Rantzau ejer af Bratskov, og han og hans arvinger holdt kirken i god stand. Frants Rantzau af 3. generation og hans hustru Margrethe Rodsten gjorde meget i begyndelsen af 1800-tallet for kirkens udsmykning. Altertavle, prædikestol, pulpitur m.m. blev fornyet eller restaureret. Triumfvæggen er på et tidspunkt nedbrudt og erstattet af en trævæg med puds, nok samtidig med at skibets indervægge blev forskallet og pudset, samt loftet beklædt med stafbrædder. Alt dette blev fjernet ved en større restaurering i 1951, og triumfvæggen blev genopført i tegl. I apsis under altertavlen ligger Falk Gøye og Palle Rantzau (død 1691) begravet. I skibet ligger ligsten over præsten Søren Jørgensen Bagge som døde i 1707 og over Sidsel Kristiansdatter Lassen, død 1779.

Eksterne kilder og henvisninger 

 Brovst Kirke hos KortTilKirken.dk

Kirker i Jammerbugt Kommune
Kirker i Aalborg Stift
Kirker i Hjørring Amt
DR's Kulturarvsprojekt

DR's Kulturarvsprojekt blev oprettet i forbindelse med medieforliget 2007-2010, hvor politikerne afsatte en særbevilling på 75 mio. kr. til at sikre DR's arkiver af hensyn til kulturarven. Med pengene fulgte også en forpligtelse til at "arbejde aktivt for i videst muligt omfang at gøre DRs arkiver tilgængelige for danskerne". Forpligtelsen fremgår af den public service kontrakt som DR indgår med Kulturministeriet.

Bevillingen administreres af DR under et særskilt regnskab og der rapporteres løbende direkte til Kulturministeriet. DR's Kulturarvsprojekt er organisatorisk placeret i direktørområdet DR Medier med Mediedirektør Gitte Rabøl, som overordnet ansvarlig. 

Formålet med DR's Kulturarvsprojekt er at digitalisere DR's arkiver, så de er sikret for eftertiden og at give alle danskere mulighed for at gå på opdagelse i vores fælles historie.

Formidling 
Indtil videre har DR's Kulturarvsprojekt gennemført en række formidlingsprojekter såsom Bonanza, Nordisk forfatteratlas og City Soundspace. Derudover samarbejder DR's Kulturarvsprojekt med en række nationale kulturinstitutioner herunder Det Danske Filminstitut, Det Kongelige Bibliotek, Nationalmuseet, Statsbiblioteket, Statens Arkiver, Statens Museum for Kunst og Kulturstyrelsen om at samle den danske kulturarv på www.danskkulturarv.dk.

Kort om arkivet 
Det anslås, at DR's arkiv rummer godt 100.000 timers tv og film og 473.000 timers radio. Det præcise antal er svært at vurdere, ikke mindst fordi materialet ligger på vidt forskellige formater. Nogle er på størrelse med en tændstikæske mens andre er på størrelse med en fortovsflise, men fælles for dem alle er, at de er skrøbelige og at kvaliteten bliver forringet med tiden.
Radioudsendelserne går helt tilbage til 1930’erne og består af nyhedsudsendelser, hørespil, montager, oplæsninger og meget andet.

Eksterne kilder/henvisninger 
DR's Kulturarvsprojekt
 DR's Kulturarvsprojekts hjemmeside
 Dansk Kulturarv
 Billeder af DR's arkiv under CC licens
 Bonanza – DR hjemmeside med arkivindhold

Kulturarvsprojekt
Kulturarv
Antonietta Di Martino

Antonietta Di Martino (født 1. juni 1978 i Cava de' Tirreni, Italien) atletikudøver, der har specialiseret sig i højdespring. Hendes personlige rekord på 2,04 m er det næstbedste resultat overhovedet i disciplinens historie, kun overgået af bulgaske Stefka Kostadinovas 2,09 m.

Biografi
Antonietta Di Martino i sin karriere har han vundet tre medaljer ved VM i atletik.

Noter

Eksterne henvisninger 

Resultater mm., www.iaaf.org

Højdespringere fra Italien
Atleter ved sommer-OL 2008
I Should Have Never Gone Ziplining

"I Should Have Never Gone Ziplining" er det sjette afsnit af 16. sæson af den amerikanske animerede sitcom South Park og det 229. afsnit af serien i alt. Det havde premiere på Comedy Central i USA den 18. april 2012.

Drengene glæder sig til at bruge en dag på at zipline i Colorado Mountains. Men højt oppe i Rocky Mountains, langt fra deres familier, tager deres tur en uheldig drejning. Chancerne for overlevelse er lille. Alt de kan gøre er at vente på at blive reddet. Men vil hjælpen komme for sent?

Referencer

Eksterne henvisninger 
 

Animerede tv-serier fra USA
Tv-serier fra 2010'erne
South Park (sæson 16)-episoder
Football Alliance

The Football Alliance var en engelsk fodboldliga, som eksisterede i tre sæsoner fra 1889–90 til 1891–92.

Den blev dannet af 12 klubber som konkurrent til The Football League, som startede i sæsonen 1888-89, ligeledes med 12 medlemmer. The Football Alliance dækkede samme område som The Football League, fra English Midlands til North West, men også lidt længere mod øst i Sheffield, Grimsby og Sunderland. Nogle af de klubber, som var med til at grundlægge ligaen, havde året før spillet i The Combination, men den liga lukkede på grund af mangel på organisation. Formanden for Football Alliance var John Holmes, der også var formand for The Wednesday FC, som blev ligaens første mestre, da holdet i åbningssæsonen vandt 15 ud af 22 kampe.

Efter den første sæson blev Stoke FC optaget som nyt medlem af ligaen, efter at holdet havde forladt The Football League. Året efter blev Stoke FC genoptaget i The Football League sammen med Darwen FC, som også kom fra The Football Alliance, hvilket øgede antallet af hold i The Football League fra 12 til 14. 

I 1892 blev det besluttet at fusionere The Football Alliance ind i The Football League, som dermed kom til at bestå af to divisioner. Football League Second Division kom hovedsageligt til at bestå af klubber, der kom fra The Football Alliance, mens Football League First Division fik deltagelse af de eksisterende Football League-klubber og de tre stærkeste Alliance-klubber.

Placeringer

Kilder / eksterne henvisninger 

 My Football Facts – Football Alliance 1889-90 to 1891-92  
 RSSSF – England – Football Alliance  

Fodboldligaer
Fodbold i England
Etableret i 1889
Ophørt i 1892
Ellinge Lyng

Ellinge Lyng er en lille kyst- og sommerhusby ved Sejerø Bugt i Nordvestsjælland med . Byen er beliggende i Højby Sogn fem kilometer vest for Højby og 30 kilometer nordvest for Holbæk. Den ligger i Odsherred Kommune og tilhører Region Sjælland.

Ellinge Lyng er etableret som et sommerhusområde, hvor antallet af fastboende for første gang nåede over 200 i 2012, hvorfor det nu defineres som et byområde.

Kilder 

Byer i Odsherred Kommune
Football Alliance 1890-91

The Football Alliance 1890–91 var den anden sæson af den engelske fodboldliga Football Alliance. Ligaen havde deltagelse af 12 hold, der spillede en dobbeltturnering alle-mod-alle. Siden sidste sæson var Long Eaton Rangers FC, der skiftede til Midland League, blevet erstattet af Stoke FC, som kom fra The Football League.

Ligaen blev vundet af Stoke FC, som dermed vandt ligaen for første gang.

Kilder / eksterne henvisninger 
 Footballsite – Football Alliance 1890/91  
 RSSSF – England – Football Alliance

Noter 

Sæsoner i Football Alliance
Fodbold i 1890
Fodbold i 1891
Fodbold i England
Grevinge Lammefjord

Grevinge Lammefjord er en lille kyst- og sommerhusby ved Lammefjorden i Nordvestsjælland med . Byen er beliggende i Grevinge Sogn fire kilometer sydøst for Grevinge og 14 kilometer nordvest for Holbæk. Den ligger i Odsherred Kommune og tilhører Region Sjælland.

Grevinge Lammefjord er etableret som et sommerhusområde, hvor antallet af fastboende for første gang nåede over 200 i 2012, hvorfor det nu defineres som et byområde.

Kilder 

Byer i Odsherred Kommune
Football Alliance 1891-92

The Football Alliance 1891–92 var den tredje og sidste sæson af den engelske fodboldliga Football Alliance. Ligaen havde deltagelse af 12 hold, der spillede en dobbeltturnering alle-mod-alle. Siden sidste sæson var Stoke FC, Sunderland Albion FC og Darwen FC, der skiftede til andre ligaer, blevet erstattet af Burton Swifts FC, Ardwick AFC og Lincoln City FC.

Ligaen blev vundet af Nottingham Forest FC, som dermed vandt ligaen for første gang.

Kilder / eksterne henvisninger 
 Footballsite – Football Alliance 1891/92  
 RSSSF – England – Football Alliance

Noter 

Sæsoner i Football Alliance
Fodbold i 1891
Fodbold i 1892
Fodbold i England